ການຢຸດຍິງ ຈະເລີ້ມຂື້ນໃນຕອນແລງ ວັນອັງຄານມືີ້ນີ້ ທີ່ ເຢເມັນ
ຕອນແລງວັນອັງຄານມື້ນີ້ ເປັນວັນເສັ້ນຕາຍ ການຢຸດຍິງຢູ່ໃນ ປະເທດເຢເມນ ລະຫວ່າງ ພວກ​ກະບົດ Houthi ກຳລັງຝ່າຍ​ລັດຖະບານ ​ແລະ​ກຳລັງ​ປະສົມ ທີ່​ນຳພາ​ໂດຍ ຊາ​ອຸ​ດີ.
ພັກຝ່າຍທີ່ສູ້ລົບກັນຢູ່ໃນເຢເມັນ ມີກຳນົດທີ່ຈະວາງອາວຸດ ໃນ ຕອນແລງວັນອັງຄານມື້ນີ້ ແລະເລີ້ມປະຕິບັດການຢຸດຍິງເປັນ ເວລາຫ້າມື້ ເພື່ອປ່ອຍໃຫ້ການຊ່ວຍເຫລືອດ້ານມະນຸດສະທຳ ທີ່ມີຄວາມຕ້ອງການທີ່ສຸດນັ້ນ ເຂົ້າໄປເຖິງ ບັນດາພົນລະເຮືອນ ຢູ່ທາງໃນປະເທດ ທີ່ຖືກທຳລາຍເສຍຫາຍຍ້ອນການຂັດແຍ້ງກັນ ພວກກະບົດ Houthi ກຳລັງຝ່າຍລັດຖະບານ ແລະກຳລັງປະສົມ ທີ່ນຳພາໂດຍ ຊາອຸດີ ອາເຣເບຍ ທີ່ໄດ້ທຳການໂຈມຕີທາງອາ ກາດ ຕະຫລອດຫົກອາທິດທີ່ຜ່ານມາໃນເຢເມັນ ທັງໝົດນັ້ນໄດ້ ໃຫ້ຄຳໝັ້ນສັນຍາທີ່ຈະປະຕິບັດການຢຸດຍິງ ແຕ່ບໍ່ມີການຄຳ້ປະ ກັນ ວ່າມັນຈະມີຂຶ້ນ ພ້ອມກັບທີ່ມີການໂຈມຕີຢ່າງໜັກໜ່ວງ ຂອງຝ່າຍກຳລັງປະສົມ ຕະຫລອດວັນຈັນວານນີ້ ກ່ອນໜ້າວັນເສັ້ນຕາຍສຳລັບຢຸດຍິງນັ້ນ ຫົວໜ້າຫ້ອງການມະນຸດສະທຳຂອງອົງການ ສະຫະປະຊາຊາດ ທ່ານນາງ Valerie Amos ໄດ້ຮຽກຮ້ອງໃຫ້ທຸກຝ່າຍ ຢຸດຄວາມຮຸນ ແຮງ ແລະປ່ອຍໃຫ້ພວກພະນັກງານຊ່ວຍເຫລືອ ນຳອາ ຫານ ແລະນຳ້ສະອາດ ໄປສົ່ງ ໃຫ້ພວກປະຊາຊົນທີ່ຕ້ອງການ ແລະສະໜອງການປິ່ນປົວດ້ານການແພດ ແລະອະນຸ ຍາດໃຫ້ປະຊາຊົນຫລົບໜີໄປຢູ່ບ່ອນປອດໄພ ທ່ານນາງ Amos ກ່າວຢູ່ໃນຖະແຫລງການວ່າ “ຕໍ່ໜ້າສະພາບການດ້ານມະນຸດສະທຳ ທີ່ຊຸດໂຊມລົງ ຢູ່ໃນພື້ນທີ່ໃນປະເທດເຢເມັນ ບ່ອນທີ່ມີພົນລະເຮືອນຫລາຍຮ້ອຍພັນຄົນ ພາກັນຕົກຢູ່ໃນອັນຕະລາຍ ຕິດຄ້າງຢູ່ກາງການສູ້ລົບ ແລະບໍ່ສາມາດໄດ້ຮັບການຊ່ວຍ ເຫລືອ ເພື່ອຊ່ວຍຊີວິດຂອງເຂົາເຈົ້ານັ້ນ ມັນຈຶ່ງເປັນສິ່ງສຳຄັນທີ່ສຸດ ທີ່ຈະຕ້ອງມີການ ປະຕິບັດການຢຸດຍິງ ” ສະຫະປະຊາຊາດ ກ່າວວ່າ ການສູ້ລົບໃນເຢເມັນ ໄດ້ເຮັດໃຫ້ມີຜູ້ເສຍຊີວິດຫລາຍກວ່າ 1,400 ຄົນ